|  |  |
| --- | --- |
| **ODSJEK ZA POLJOPRIVREDU** | |
| **NAZIV PROGRAMA** | **Program 1001 Razvoj poljoprivrede 637.177,01 €** |
| **AKTIVNOST** | **R2538-02 Subvencije poljoprivrednicima i obrtnicima 27.609,76 €** |
| **CILJ PROGRAMA** | Povećanje produktivnosti i stvaranje novih radnih mjesta na obiteljskim poljoprivrednim gospodarstvima, usvajanje novih znanja i tehnologija koja se primjenjuje u poljoprivrednoj proizvodnji, a sve u cilju kvalitetnijeg ukupnog razvoja Sisačko-moslavačke županije.  Razvoj poljoprivredne proizvodnje na području Sisačko-moslavačke županije temelji se na postojećim komparativnim prednostima uz korištenje prirodnih prednosti pojedinih područja županije. Kroz ovaj Program planirano je ojačati konkurentnost postojećih poljoprivrednih proizvođača. |
| **OPIS PROGRAMA** | Vlada Republike Hrvatske je 20. ožujka 2024. godine donijela Odluku o donošenju Programa državne potpore sektoru stočarstva zbog narušenog proizvodnog potencijala čiji je sastavni dio Mjera 3. Potpora županijskim programima u sektoru mliječnog govedarstva u razdoblju 2024.-2026. godine s ciljem pružanja financijske pomoći jedinicama područne (regionalne) samouprave u očuvanju i razvoju poslovanja subjekata u lancu proizvodnje i predade mlijeka.  Ministarstvo je objavilo Javni poziv za dodjelu sredstava Mjere 3. Potpora županijskim programima u sektoru mliječnog govedarstva u razdoblju 2024.-2026. godine iz Programa državne potpore sektoru stočarstva zbog narušenog proizvodnog potencijala 6. rujna 2024. godine.  Sisačko-moslavačka županija aplicirala je na Javni poziv te je Povjerenstvo za provedbu Mjere 3. Potpora županijskim programima u sektoru mliječnog govedarstva u razdoblju 2024.-2026. godine 19. studenog 2024. godine donijelo Odluku o dodjeli potpore.  Intenzitet potpore prema podmjerama Mjere 3. temelji se na indeksu razvijenosti jedinica područne (regionalne) samouprave. Osnovom toga, a na temelju provedenog Javnog poziva naša Županija ostvarila je iznos od 27.609,76 eura.  Slijedom navedenog Ministarstvo poljoprivrede, šumarstva i ribarstva je sa Sisačko-moslavačkom županijom zaključila Ugovor o dodjeli potpore Mjera 3. Potpora županijskim programima u sektoru mliječnog govedarstva u razdoblju 2024.-2026. godine iz Programa državne potpore sektoru stočarstva zbog narušenog proizvodnog potencijala 12. prosinca 2024. godine.  Na osnovu Odluke o raspisivanju Javnog poziva za poticanje razvoja poljoprivrede u Sisačko-moslavačkoj županiji za 2024. godinu („Službeni glasnik Sisačko-moslavačke županije“, broj 21/24) i Odluke o Odluke o utvrđivanju lista za poticanje razvoja poljoprivrede u Sisačko-moslavačkoj županiji za 2024. godinu („Službeni glasnik Sisačko-moslavačke županije“, broj 23/24) i Javni poziv za dodjelu sredstava Mjere 3. Potpora županijskim programima u sektoru mliječnog govedarstva u razdoblju 2024.-2026. godine iz Programa državne potpore sektoru stočarstva zbog narušenog proizvodnog potencijala 6. rujna 2024. godine isplaćeno je 9.142,50 eura za 21 korisnika. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Poljoprivreda je strateška gospodarska grana Sisačko-moslavačke županije. Temeljem Nacionalne razvojne strategije Republike Hrvatske do 2030. godine kao i Višegodišnjeg financijskog okvira EU za vremensko razdoblje 2021.-2027. godine potpore u poljoprivredi provode se sukladno posebnom cilju:  PC6. Razvoj održive poljoprivrede/Povećanje konkurentnosti poljoprivredne proizvodnje  Mjera posebnog cilja  6.1. Potpore razvoju poljoprivredne proizvodnje  Povećanje produktivnosti i stvaranje novih radnih mjesta na obiteljskim poljoprivrednim gospodarstvima, a sve u cilju kvalitetnijeg ukupnog razvoja Sisačko-moslavačke županije. Ciljevi koji obuhvaćaju provedbu potpore razvoja poljoprivrede u Sisačko-moslavačkoj županiji su:  aktiviranje postojećih poljoprivrednih resursa koji nisu u funkciji, povećanje konkurentnosti poljoprivrednih proizvođača i djelatnosti,  poticanje demografske revitalizacije ruralnog prostora, povećanje održivosti poljoprivrednog gospodarstva te očuvanje ekosustava. Navedenim poticajnim mjerama nastojimo pojačati konkurentnost postojećih poljoprivrednih proizvođača i pomoći novim poljoprivrednim proizvođačima u pokretanju njihove proizvodnje kao i povećati dohodovnost obiteljskih poljoprivrednih proizvođača.  Nadalje želimo stvoriti povoljno okruženje i poboljšati socijalni položaj poljoprivrednih proizvođača kao i osnaživanje mladih poljoprivrednika s ciljem demografskog razvoja. Održivi razvoj je Sisačko-moslavačka županija prepoznala kao cilj razvoja za očuvanje prirodnih resursa, ublažavanje posljedica klimatskih promjena, smanjenje zagađenja. Održivim razvojem, uzimajući u obzir prirodne resurse županije može se postići bolje iskorištenje potencijala i stvaranje većeg profita uz minimalnu štetu po okoliš. Sisačko-moslavačka županija obiluje kvalitetnim prirodnim resursima (voda, tlo, zrak, šuma) koji su osnova za poljoprivrednu proizvodnju. Kako bi se očuvali i zaštitili, te u potpunosti iskoristio njihov potencijal, nužno je njihovo održivo korištenje. |
| **ODSJEK ZA RURALNI RAZVOJ I TURIZAM** | |
| **NAZIV PROGRAMA** | **Program 1002 Razvoj lovstva 124 100,40 €** |
| **AKTIVNOST** | **R 2544-09 Sred. za nakn. vl. zemlj. bez prava vlasništva 34.852,09 €**  **R 2546-01 Donacije i pomoći za razvoj lovstva 69.248,31 €**  **R 5406-1 Ostale usluge 20.000,00 €** |
| **CILJ PROGRAMA** | Ovim Programom potiče se dobro gospodarenje lovištima i razvoj lovstva na području Sisačko-moslavačke županije, na čijem prostoru je uspostavljeno ukupno 28 državnih i 38 zajedničkih lovišta.  Cilj ovog Programa je unapređenje cjelokupnog stanja u lovištima, kako na planu biološke i ekološke ravnoteže prirodnog staništa i matičnog fonda autohtone divljači i ostalih životinjskih vrsta, lovnogospodarskih i lovnotehničkih objekata, mjera za sprečavanje širenja zaraznih bolesti, razvoja lovnog turizma, propisanog skladištenja i prometa divljači, tako i na planu nabave potrebnih sredstava i poduzimanje svih mjera zaštite od šteta koje divljač prouzroči u lovištima. |
| **OPIS PROGRAMA** | **Aktivnost A 100001 Poticanje razvoja lovstva**  Provedba ovog Programa temelji se na odredbama Zakona o lovstvu (NN 99/18, 32/19, 32/20).  Proračunska sredstva Sisačko-moslavačke županije za provedbu ovog Programa prihoduju se kroz uplaćene lovozakupnine te se kao takva i namjenski troše u svrhu provedbe Programa.  Isplata naknada vlasnicima zemljišta bez prava lova obavlja se na temelju pojedinačnih zahtjeva upućenih od strane navedenih vlasnika zemljišta.  Na temelju Javnog poziva za sufinanciranje razvoja lovstva na području Sisačko-moslavačke županije za 2025. godine dodjeljivati će se donacije lovoovlaštenicima lovišta na području Sisačko-moslavačke županije u svrhu provođenja mjera za razvoj i unapređenje lovstva te za sprečavanje šteta od divljači i na divljači.  Planirana sredstva za Donacije i pomoći za razvoj lovstva (pozicija R2546-01) sa 60.586,83 € se povećavaju na 69.248,31 € zbog prenijetog viška sredstava iz prethodne godine. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedbom ovog Programa doprinosit će se ostvarivanju posebnog cilja iz Plana razvoja Sisačko-moslavačke županije 2021.- 2027. i to:  PC6 Razvoj održive poljoprivrede (Povećanje konkurentnosti poljoprivredne proizvodnje)  MJERA 6.4. Potpore korisnicima prava lova  Pokazatelji uspješnosti provedbe Programa utvrđivat će se kroz indikatore broja korisnika poticajnih sredstava namijenjenih za provedbu mjera iz ovog Programa, a koja će Sisačko-moslavačka županija dodjeljivati putem provedenog Javnog poziva, kao i broja vlasnika zemljišta bez prava lova kojima će biti isplaćene naknade za prouzročene štete na tim zemljištima. |
| **ODSJEK ZA ZAŠTITU OKOLIŠA I PRIRODE** | |
| **NAZIV PROGRAMA** | **Program 1006**  **Razvojni projekti**  **12.146.507,25 €** |
| **AKTIVNOST** | **Aktivnost A100001 Sufinanciranje razvojnih projekata**  **R4661 Obnova vatrogasnih domova 12.108.281,25 €** |
| **CILJ PROGRAMA** | Cilj provedbe ovog Programa je doprinos dodatnim ulaganjima na građevinskim objektima obnove javnih vatrogasnih postrojbi i dobrovoljnih vatrogasnih društava na području Sisačko-moslavačke županije. Program obuhvaća rashode potrebne za sva kapitalna ulaganja za izgradnju/rekonstrukciju i/ili sanaciju vatrogasnih objekata stradalih u potresu 2020. godine. |
| **OPIS PROGRAMA** | Vlada Republike Hrvatske je u listopadu 2022. godine i prosincu 2023. godine donijela Odluku o dodjeli sredstava za pomoć Sisačko-moslavačkoj županiji za obnovu objekata JVP i DVD stradalih u katastrofalnom potresu u prosincu 2020. godine u ukupnom iznosu 12.308.912,33 eura.  Na temelju Odluka Vlade Republike Hrvatske, Županijska skupština Sisačko-moslavačke županije donijela je Odluku o pokretanju postupka obnove objekata javnih vatrogasnih postrojbi i dobrovoljnih vatrogasnih društava na potresom pogođenom području u listopadu 2022. i veljači 2024., sukladno kojima je 15. travnja 2024. godine, župan donio Odluku o objavi i provedbi Javnog poziva za dodjelu bespovratnih sredstava za obnovu objekata javnih vatrogasnih postrojbi i dobrovoljnih vatrogasnih društava na potresom pogođenom području Sisačko-moslavačke županije („Službeni glasnik Sisačko-moslavačke županije“, broj 8/24).  Po donesenim odlukama proveden je Javni poziv i zaprimljena je 41 prijava te je imenovano Povjerenstvo za provedbu Javnog poziva za dodjelu bespovratnih sredstava za obnovu objekata javnih vatrogasnih postrojbi i dobrovoljnih vatrogasnih društava na potresom pogođenom području zaduženo za pregled i ocjenu pristiglih prijava. Povjerenstvo je kroz svoj rad na tri sjednice obavilo administrativnu provjeru i provjeru prihvatljivosti aktivnosti i troškova i utvrdilo da sve prijave ispunjavaju propisane uvjete iz Poziva te je izradilo Prijedlog Liste raspodjele financijskih sredstava, dostavljen županu i upućen Županijskoj skupštini na donošenje. Po donošenju Odluke o dodjeli bespovratnih sredstava za obnovu objekata javnih vatrogasnih postrojbi i dobrovoljnih vatrogasnih društava na potresom pogođenom području („Službeni glasnik Sisačko-moslavačke županije“, broj 21/24), sa svim javnim vatrogasnim postrojbama i dobrovoljnim vatrogasnim društvima koji su ostvarili pravo na financijska sredstva za obnovu objekata (ukupni iznos 12.308.879,03 eura), 26. studenog 2024. godine zaključeni su pojedinačni Ugovori o dodjeli bespovratnih sredstava za sufinanciranje obnove objekata stradalih u potresu. U razdoblju od studenog do kraja prosinca 2024. po dostavljenim zahtjevima za nadoknadom sredstava (15) isplaćena su sredstva u iznosu 200.631,08 eura te se planirani iznos od 11.808.912,33 eura povećava za 299.368,92 eura, pa je novoplanirani iznos za obnovu vatrogasnih domova 12.108.281,25 eura. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedba Programa temelji se na Nacionalnoj razvojnoj strategiji Republike Hrvatske do 2030. godine kroz strateški cilj 7. Sigurnost za stabilan razvoj, a posebno kroz prioritetno područje Unaprjeđenje sustava vatrogastva, te na Planu razvoja Sisačko-moslavačke županije za razdoblje do 2027. godine, Posebni cilj 9. Jačanje sustava odgovora na prirodne katastrofe, Mjera 9.2. Održivo upravljanje sustavom civilne zaštite i zaštite od požara.  Rezultati provedbe iskazuju se ukupnim brojem obnovljenih vatrogasnih objekata. |
| **NAZIV PROGRAMA** | **Program 1003 Zaštita stanovništva – 518.376,27 €** |
| **CILJ PROGRAMA** | Povećanje spremnosti i osiguranje preduvjeta za svrhovito djelovanje vatrogasne zajednice Županije i njezinih članica (vatrogasnih društava), HGSS-a Stanica Novska i drugih sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.  Posebni cilj:  PC8. Zaštita okoliša, povećanje sigurnosti stanovnika, imovine i resursa te borba protiv klimatskih promjena:  M.8.4. Održivo upravljanje sustavom civilne zaštite i zaštite od požara  • Povećanje spremnosti i osiguranje preduvjeta za svrhovito djelovanje vatrogasne zajednice SMŽ i njezinih članica  • Povećanje spremnosti i osiguranje preduvjeta za svrhovito djelovanje operativnih snaga civilne zaštite (npr. ronilačkog kluba)  • Osiguranje rada stožera civilne zaštite  M.8.5. Jačanje otpornosti na klimatske promjene i krizna stanja  • Povećanje spremnosti i opremljenosti HGSS-a  • Edukacija službenika i namještenika i osiguravanje zaštite na radu. |
| **OPIS PROGRAMA** | Sukladno zakonskim propisima koji reguliraju područje vatrogastva i civilne zaštite Programom zaštite stanovništva se nastoji osigurati zaštita stanovništva, materijalnih i kulturnih dobara od velikih nesreća i katastrofa, provođenjem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite, a Program se provodi kroz sljedeće aktivnosti i to:  • zaštita od požara  • razvoj civilne zaštite  • oprema za civilnu zaštitu  • zaštita na radu.  Osnovni zakonski i podzakonski propisi na temelju kojih se provodi Program zaštite stanovništva su: Zakon o zaštiti od požara („Narodne novine“, broj 92/10 i 114/22), Zakon o vatrogastvu („Narodne novine“, broj125/19 i 114/22), Zakon o sustavu civilne zaštite ("Narodne novine", broj 82/15, 118/18, 31/20, 20/21 i 114/22), Zakon o hrvatskoj gorskoj službi spašavanja („Narodne novine“, broj 79/06 i 110/15), Zakon o zaštiti na radu („Narodne novine“, broj 71/14, 118/14, 154/14, 94/18 i 96/18), te podzakonski akti. |
| **AKTIVNOST** | **Aktivnost A100001 Zaštita od požara**  **R2650-1 Sredstva za sufinanciranje rada VZ SMŽ 502.976,27 €** |
|  | Aktivnost Zaštita od požara provodi se sukladno Zakonu o vatrogastvu, Zakonu o zaštiti od požara, te na temelju Programa rada Vatrogasne zajednice Sisačko-moslavačke županije, a namijenjena su materijalnim rashodima za funkcioniranje  Vatrogasne zajednice Sisačko-moslavačke županije, njihove plaće, te rashode za opremanje, uredski materijal i ostale materijalne rashode (edukacija, održavanje spremnosti i slično). Sredstva za sufinanciranje VZ SMŽ se povećavaju s iznosa 322.976,27 eura za 160.000,00 eura na iznos 482.976,27 eura, a međusobna prava i obveze su regulirana Ugovorom o izravnoj dodjeli financijskih sredstava za financiranje djelatnosti Vatrogasne zajednice Sisačko-moslavačke županije u 2025. godini i I. dodatkom Ugovora, sukladno članku 110. i 111. Zakona o vatrogastvu („Narodne novine“, broj 125/19 i 114/22), članku 6. stavku 3. točki 3. i stavku 4. istog članka Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine”, broj 26/15 i 37/21). |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedbom Programa zaštite stanovništva osigurava se ostvarivanje ciljeva prioriteta javnih politika Sisačko-moslavačke županije - 2. Održivi razvoj i unaprjeđenje kvalitete života - PC8. Zaštita okoliša, povećanje sigurnosti stanovnika, imovine i resursa te borba protiv klimatskih promjena  • M.8.4. Održivo upravljanje sustavom civilne zaštite i zaštite od požara i to kroz provođenje aktivnosti za osiguravanje uvjeta za održavanje spremnosti sustava civilne zaštite i vatrogastva za djelovanje u situacijama velikih nesreća i katastrofa  • M.8.5. Jačanje otpornosti na klimatske promjene i krizna stanja i to kroz provođenje aktivnosti za organiziranje, unapređivanje i obavljanje djelatnosti spašavanja i zaštite ljudskih života u izvanrednim okolnostima |
| **NAZIV PROGRAMA** | **KAPITALNA ULAGANJA 0,00 €** |
| **CILJ PROGRAMA** | Očuvanje i održivo korištenje prirodnih resursa, upravljanje, zaštita, promicanje i praćenje stanja zaštićenih dijelova prirode i područja ekološke mreže NATURA 2000, biološke, krajobrazne i geološke raznolikosti na području Županije. |
| **OPIS PROGRAMA** | **Kapitalni projekt: Kapitalna ulaganja Kurija Oberhofer Hangi 0,00 eura**  Plan upravljanja područjem ekološke mreže Donja Posavina i pridruženim zaštićenim područjima: Posebnim rezervatom Prašnik i značajnim krajobrazom Pašnjak Iva (2024.-2033.), definira ciljeve i aktivnosti koji omogućavaju kvalitetno upravljanje područjem ekološke mreže. Područje ekološke mreže HR1000004 Donja Posavina (Područje očuvanja ptica) obuhvaća 121.053,27 ha na kojem je utvrđeno prisustvo 49 ciljnih vrsta ptica i 21 vrsta negnijezdećih selidbenih vrsta ptica i u nadležnosti upravljanja je 3 javne ustanove: JU Park prirode Lonjsko polje (51.173,29 ha), JU Zaštita prirode SMŽ (57.202,96 ha) i JU Natura Slavonica (12.677,02 ha). U cilju ostvarenja vizije područja i općih ciljeva Plana, definirane su aktivnosti koje se odnose na očuvanje prirodnih vrijednosti, održivost korištenja prirodnih dobara, upravljanje posjećivanjem, interpretacija i edukacija i razvoj kapaciteta javnih ustanova za upravljanje područjem.  Sisačko-moslavačka županija kroz program Kapitalna ulaganja Kurija Oberhofer Hangi omogućava ostvarivanje više ciljeva i aktivnosti Plana, koji se odnose na razvoj i jačanje zajedničke suradnje javnih ustanova, razvoj uvjeta za posjećivanje i edukaciju, razvoj međusektorske suradnje.  Planirana sredstva u iznosu 676.000,00 eura namijenjena za organiziranje novog centra Donja Posavina se smanjuju na 0,00 eura budući je planiran završetak projekta zaduženjem Upravnog odjela za gospodarstvo, investicije, razvojne projekte i fondove EU.  **Kapitalni projekt: Opremanje Župnog dvora Kratečko 0,00 eura**  Planom upravljanja područjem ekološke mreže Sava nizvodno od Hrušćice HR2001311 (2024.-2033.) definirani su ciljevi i aktivnosti koji će omogućiti kvalitetno upravljanje područjem ekološke mreže i nadležnostima Ustanova (JU Zagrebačke županije, Sisačko-moslavačke županije, PP Lonjsko polje, Brodsko-posavske županije i Vukovarsko srijemske županije). Ovo područje obuhvaća 13.156 ha s ciljem očuvanja 3 stanišna tipa, 1 vrste beskralješnjaka, 1 vrsta školjkaša i 9 vrsta riba.  Rijeka Sava je žila kucavica šireg područja i okosnica poplavnog područja te je čak 64% područja uz nju zaštićeno u nekoj od kategorija zaštite. Uz prirodne i kulturne vrijednosti ovog područja potrebno je istaknuti i gospodarstvo koje je kroz povijest bilo vezano uz rijeku Savu kao što su veći gradovi Zagreb, Sisak, Slavonski Brod.  Sisačko-moslavačka županija provedbom kapitalnog projekta Opremanje Župnog dvora Kratečko omogućava provedbu ciljeva i aktivnosti Plana upravljanja, ostvarenja vizije područja i općih ciljeva Plana definirane su aktivnosti koje se odnose na očuvanje prirodnih vrijednosti, održivost korištenja prirodnih dobara i promocija područja i suradnja s lokalnom zajednicom. Planirana sredstva u iznosu 64.455,00 eura namijenjena za opremanje Župnog dvora Kratečko se smanjuju na 0,00 eura budući je planiran završetak projekta zaduženjem Upravnog odjela za gospodarstvo, investicije, razvojne projekte i fondove EU. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedba Programa omogućava ostvarivanje ciljeva iz Programa razvoja Sisačko-moslavačke županije - Održivi razvoj i unaprjeđenje kvalitete života; PC 5. Razvoj održivog turizma i očuvanje prirodne i kulturne baštine-M.5.1. Razvoj selektivnih oblika turizma;  M.5.3. Očuvanje bioraznolikosti, prirodne baštine i njego održivo korištenje:   * Poticanje održivog gospodarskog razvoja, osobito turistički, koji neće ugroziti bioraznolikost u zaštićenim područjima SMŽ-e. * Izgradnju infrastrukture potrebne za uključivanje prirodne baštine u kulturnu i turističku ponudu SMŽ-e na zaštićenim područjima i područjima Ekološke mreže s posebnim naglaskom na razvoj turizma promatrača ptica. * Implementaciju edukativnih programa u programsku shemu školstva i visokog školstva, udruga i volontera   Provoditi promatranje ugroženih vrsta i staništa kao preduvjeta ugradnje poljoprivredno okolišnih mjera |

PROČELNICA

Anita Sinjeri-Ibrišević, dr.med.vet.

|  |  |
| --- | --- |
| **JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE**  **SISAČKO-MOSLAVAČKE ŽUPANIJE** | |
| **STAVKA PRORAČUNA** | **OBRAZLOŽENJE ZA IZMJENU** |
| **R2728** | Sredstva planirana u iznosu od 4.500,00 eura za usluge tekućeg investicijskog održavanja se smanjuju na 1.500,00 eura, jer će ista biti dostatna do kraja 2025. godine |
| **R2728-01** | Nova stavka u iznosu 4.000,00 eura za komunalne usluge kako bi se izvršili obveze plaćanja režijskih troškova centra |
| **R2731** | Sredstva planirana u iznosu od 17.000,00 eura za intelektualne usluge se smanjuju na 16.000,00 eura, jer će ista biti dostatna do kraja 2025. godine |
| **R2732** | Sredstva planirana u iznosu od 265,00 za računalne usluge se povećavaju na 1.265,00 eura, jer ista neće biti dostatna do kraja 2025. godine |
| **R2733** | Sredstva planirana u iznosu od 1.331,00 eura za usluge tekućeg investicijskog održavanja se smanjuju na 331,00 eura, jer će ista biti dostatna do kraja 2025. godine |

RAVNATELJICA

Dragica Vugić, dipl.ing.biol.